text: Cléomadès lors s'avisa
   K'en Grece plus ne remaindra;
   folio35v
   Car de la chose qu'il queroit
   Nule nouvele n'entendoit
   N'à estranges ne à privés,
   Dont moult de cuer ert tormentés.
   As Griex dist k'aler s'en vouloit
   Et que à Dieu les commandoit.
   Moult en furent Griiois dolant.
   Lor firent venir tout errant
   Chevaus, joiaus, or et argent,
   Pour donner et lui et sa gent;
   Mais onques ne volt recevoir
   Joiel ne tresor ne avoir.
  